Opnaðist heilmikið á því að flytja í Borgarnes Þegar Stefnumót 2010 var haldið í Borgarnesi á dögunum var lagt upp með það fyrst og fremst að skapa skemmtilegan dag meðal íbúa í Borgabyggð sem mættu á málþingið . Margt skemmtilegt fólk hefur búið í Borgarnesi um tíðina og meðal annars var leitað í þann hóp á gestalista þingsins . Þar var meðal annarra leikarinn góðkunni Ingvar Sigurðsson sem á unglingsárum átti heima í Borgarnesi og hefur væntanlega sett talsverðan svip á samfélagið þar . Ingvar birtist „ stefnumótsdaginn “ í hádeginu og leikarinn góðkunni brást ekki frekar en fyrri daginn . Fólk hafði greinilega mjög gaman af innleggi hans sem segja má að hafa verið rúsínan í pylsuendanum á annars góðum degi . Ingvar byrjaði á því að óska íbúum Borgarbyggðar til hamingju með það að hittast . „ Það er alltaf gaman þegar fólk sem býr saman hittist . Þetta segi ég stundum heima hjá mér . Mér þótti óskaplega vænt um að vera kallaður hingað . Ekki það að mig hafi langað svo mikið til að tala , heldur vegna þess að ég ber óskaplega hlýjar tilfinningar til Borgarness frá því ég bjó hérna . Að finna það að ég tilheyri ennþá Borgarnesi að einhverju leyti skiptir mig bara heilmiklu máli . “ Sjá ítarlega frásögn af erindi Ingvars Sigurðssonar í Skessuhorni sem kom út í dag .